Document ID: /roh_data/filtered/swiss_laws_in_ROH.jsonl.gz/68

215.010

Ordinaziun davart la protecziun d'uffants e da creschids (OPUC)

dals 02-11-2021 (versiun dals 01-01-2025)

Sa basond sin l'art. 66 da la Lescha introductiva tar il Cudesch civil svizzer1) e sin l'art. 45 al. 1 da la Constituziun chantunala2)

relaschada da la Regenza ils 2 da november 2021

1. Autoritad per la protecziun d'uffants e da creschids

1.1. ORGANISAZIUN

Art.  1

Filialas 1. cumposiziun

1 Las filialas da l'Autoritad per la protecziun d'uffants e da creschids sa cumponan da l'autoritad spezialisada interdisciplinara, dals servetschs da sustegn e dal secretariat.

2 L'autoritad spezialisada dispona en mintga cas d'enconuschientschas specificas en ils   secturs   dretg   e   lavur   sociala.   En   il   cas   ideal   dispona   ella   plinavant d'enconuschientschas specificas en ils secturs pedagogia, psicologia, medischina u economia/finanzas.

3 Ils servetschs da sustegn disponan per regla:

a)

b)

4 Las filialas da l'Autoritad per la protecziun d'uffants e da creschids pon delegar en spezial las suandantas incumbensas als servetschs da sustegn u al secretariat:

a)

b)

c)

d)

scleriments e cussegliaziuns;

revisiuns areguard il rendaquint;

inventarisaziuns;

fatgs administrativs.

d'in servetsch giuridic e/u d'in servetsch da scleriment;

d'in revisurat.

1) DG 210.100 2) DG 110.100 * tabellas da las modificaziuns a la fin dal relasch

1

215.010

5 En   il   rom   da   las   incumbensas   delegadas   èn   ils   servetschs   da   sustegn   ed   il secretariat autorisads d'agir en num da las filialas da l'Autoritad per la protecziun d'uffants e da creschids.

2. cumpetenza territoriala

Art.  2 1 Las filialas da l'Autoritad per la protecziun d'uffants e da creschids èn responsablas per las suandantas regiuns:

a)

Autoritad per la protecziun d'uffants e da creschids Engiadina/Vals dal Sid:

regiuns Bernina, Engiadina Bassa/Val Müstair e Malögia;

Autoritad per la protecziun d'uffants e da creschids Grischun central/Moesa:

regiuns Alvra, Moesa e Viamala;

Autoritad per la protecziun d'uffants e da creschids Grischun dal nord: regiuns Plaun, Landquart e Plessur;

Autoritad   per   la   protecziun   d'uffants   e   da   creschids   Partenz/Tavau:   regiun Partenz/Tavau;

Autoritad per la protecziun d'uffants e da creschids Surselva: regiun Surselva.

b)

c)

d)

e)

Art.  3

Autoritad spezialisada 1. qualificaziun professiunala

1 Sco   cumprova   per   la   qualificaziun   professiunala   da   las   commembras   e   dals commembers da l'autoritad spezialisada vala per regla in diplom renconuschì en il sectur da furmaziun terziar.

2 Sco diplom renconuschì vala in diplom sin il stgalim da bachelor d'ina scola auta universitara u pedagogica, d'ina scola auta spezialisada u d'ina scola equivalenta en ils   secturs   dretg,   lavur   sociala,   pedagogia,   psicologia,   medischina   u economia/finanzas.

Art.  4

2. indemnisaziun da las commembras e dals commembers da l'autoritad en uffizi accessoric

1 Per sesidas, per il studi d'actas u per autras activitads survegnan las commembras ed ils commembers da l'autoritad en uffizi accessoric ina indemnisaziun per di u – en cas ch'igl è vegnì determinà in pensum fix u in pensum minimal – ina pauschala mensila.

2 L'indemnisaziun per di importa tranter 300 ed 500 francs. Il departament fixescha la tariffa concreta a chaschun da l'elecziun resguardond la chargia da temp e las enconuschientschas spezialisadas necessarias.

3 Dal rest valan las prescripziuns da l'Ordinaziun davart las collavuraturas ed ils collavuraturs en uffizi accessoric dal chantun Grischun3).

3) DG 170.420

2

215.010

3. incumpatibilitad

Art.  5 1 L'uffizi   da   manadra   u   manader   da   l'Autoritad   per   la   protecziun   d'uffants   e   da creschids è incumpatibel cun l'uffizi da procuratura u procuratur sco er d'avugada u avugà en il chantun.

2 L'uffizi da manadra u manader d'ina filiala u l'uffizi d'ina ulteriura commembra u d'in ulteriur commember da la filiala è incumpatibel cun l'uffizi da procuratura u procuratur sco er d'avugada u avugà en il champ da cumpetenza da l'atgna filiala.

3 Per surpigliar ina curatella u in'avugadia dovra ina commembra u in commember da l'autoritad l'approvaziun dal departament.

Cuntanschibladad

Art.  6 1 La manadra u il manader da l'Autoritad per la protecziun d'uffants e da creschids procura per sia substituziun e guarda che l'Autoritad per la protecziun d'uffants e da creschids saja cuntanschibla da tut temp.

Direcziun

Art.  7 1 La manadra u il manader da l'Autoritad per la protecziun d'uffants e da creschids, sia substituziun sco er las manadras ed ils manaders da las filialas furman ensemen la direcziun.

2 La direcziun sustegna la manadra u il manader da l'Autoritad per la protecziun d'uffants   e   da   creschids   tar   l'adempliment   da   las   incumbensas   tenor l'artitgel 40 alinea 2 LItCCS.

3 Per dumondas da gronda impurtanza sto la manadra u il manader da l'Autoritad per la protecziun d'uffants e da creschids adina consultar l'emprim la direcziun.

4 La manadra u il manader da l'Autoritad per la protecziun d'uffants e da creschids decretescha in urden da gestiun che regla l'organisaziun da la direcziun.

Cumpetenza tenor il dretg da persunal

Art.  8 1 Las cumpetenzas che tutgan – tenor la legislaziun chantunala dal persunal – al post da servetsch vegnan surpigliadas da la manadra u dal manader da l'Autoritad per la protecziun d'uffants e da creschids.

1.2. PROCEDURA

Art.  9

Audiziun 1. d'uffants

1 Las commembras ed ils commembers da l'autoritad ston avair las qualificaziuns necessarias per far audiziuns d'uffants.

2 Sche la situaziun è spezialmain engrevgianta per l'uffant pertutgà, sto l'audiziun vegnir fatga d'ina persuna spezialisada cun ina scolaziun speziala per quest intent.

3

215.010

3 D'ina audiziun d'uffants sut 16 onns tras l'autoritad colleghiala stoi per regla vegnir desistì.

2. en cas da grevas intervenziuns en ils dretgs persunals

Art.  10 1 Sco greva intervenziun en ils dretgs persunals vala en spezial:

la retratga parziala u cumplaina da l'abilitad d'agir;

a)

l'aboliziun dal dretg da decider davart il lieu da dimora;

b)

la retratga da la tgira genituriala.

c)

3. da la communitad

Art.  11 1 La communitad ch'è responsabla per surpigliar ils custs sto survegnir la chaschun da prender posiziun davart ina mesira da la protecziun d'uffants e da creschids che chaschuna gronds custs, e quai avant che la decisiun vegn prendida. Sch'i resulta in privel dal retard, sto ella survegnir la chaschun da prender posiziun posteriuramain.

Communicaziuns uffizialas

Art.  12 1 Las   decisiuns   ston   vegnir   communitgadas   en   il   dispositiv   u   cun   in   extract   dal dispositiv en spezial:

a)

a las communitads ch'èn responsablas per il sustegn tenor il dretg public, sche las decisiuns chaschunan u pudessan chaschunar custs per ellas;

a las controllas d'abitants, sch'igl è necessari d'actualisar las datas en il register d'abitantas e d'abitants u en il register electoral;

a las autoritads da scola, sch'il dretg da decider davart il lieu da dimora vegn abolì u sche la tgira genituriala è pertutgada;

als   uffizis   dal   register   funsil,   sche   l'abilitad   d'agir   d'ina   proprietaria   u   d'in proprietari d'in bain immobigliar vegn restrenschida;

a l'Administraziun da taglia, sch'ins ha concedì la giurisdicziun gratuita.

b)

c)

d)

e)

Durada da l'archivaziun

Art.  13 1 Suenter la fin d'ina mesira sto l'Autoritad per la protecziun d'uffants e da creschids conservar las actas durant almain 10 onns.

2 Documents degns da vegnir archivads, ch'èn adattads per documentar a lunga vista l'agir dal stadi e che permettan a la scienza ed a la perscrutaziun d'analisar tscherts temas, ston vegnir archivads durant almain 50 onns.

4

215.010

2. Curatellas professiunalas

2.1. ORGANISAZIUN

Diplom renconuschì

Art.  14 1 Sco diplom renconuschì vala per regla in diplom sin il stgalim da bachelor d'ina scola auta universitara, pedagogica u spezialisada u d'ina scola equivalenta.

2 Per  survegnir  il  consentiment  d'engaschar  persunas  adattadas  che  n'han  betg  in diplom renconuschì ston las regiuns inoltrar ina dumonda motivada a la manadra u al manader da l'Autoritad per la protecziun d'uffants e da creschids.

3 Il consentiment po vegnir dà mo per in tschert temp e po vegnir collià cun la cundiziun d'absolver ina scolaziun u ina furmaziun supplementara adequata u da prender mesiras organisatoricas.

4 La decisiun po vegnir contestada tar il departament. La procedura sa drizza tenor la Lescha davart la giurisdicziun administrativa.

Nominaziun tras l'autoritad da surveglianza

Art.  15 1 Sche   la   curatella   professiunala   na   dispona   betg   dal   persunal   necessari   u   d'ina organisaziun   adequata   per   ademplir   correctamain   las   incumbensas,   tschertga l'Autoritad per la protecziun d'uffants e da creschids in'enclegientscha cun l'autoritad regiunala cumpetenta.

2 Sch'ins na chatta nagina enclegientscha, po l'Autoritad per la protecziun d'uffants e da   creschids   inoltrar   al   departament   ina   dumonda   motivada   da   nominar   ina procuratura professiunala u in procuratur professiunal, sch'igl exista ina discrepanza tranter il persunal effectiv ed il persunal necessari.

2.2. GESTIUN DA LAS CURATELLAS E DA LAS AVUGADIAS

Cumpetenza da dar directivas

Art.  16 1 La filiala dat las directivas necessarias per manar las curatellas e las avugadias, en spezial   areguard   l'inventarisaziun   ed   areguard   il   gener   e   la   dimensiun   da   la contabilitad e dal rendaquint.

Art.  17

Inventarisaziun 1. en general

1 L'inventari cuntegna las activas e las passivas che vegnan administradas. Quellas ston vegnir designadas exactamain e vegnir stimadas, sche quai è necessari.

5

215.010

2 La commembra u il commember da l'autoritad che dat las instrucziuns po surdar al servetsch da sustegn l'incarica da far l'inventari en collavuraziun cun la procuratura u il procuratur. Suenter sto la commembra u il commember da l'autoritad che dat las instrucziuns controllar ed approvar l'inventari.

2. inventari public

Art.  18 1 Sche   la   commembra   u   il   commember   da   l'autoritad   che   dat   las   instrucziuns ordinescha da far in inventari public, po ella u el incaricar ina notara u in notar da far quest inventari.

2 L'inventari   sto   per   regla   vegnir   fatg   en   collavuraziun   cun   la   procuratura   u   il procuratur.

Preventiv

Art.  19 1 Sche la curatella da represchentanza per l'administraziun da la facultad cumpiglia er las entradas, po l'Autoritad per la protecziun d'uffants e da creschids pretender ch'i vegnia inoltrà in preventiv.

Art.  20

Rendaquint 1. cuntegn

ina survista dal stadi da facultad actual;

las midadas da la facultad areguard ils bains e las investiziuns;

tut las entradas ed expensas durant la perioda da quint.

1 Il rendaquint cumpiglia in rapport da gestiun ed eventualmain il quint.

2 Il quint cuntegna:

a)

b)

c)

3 Las entradas e las expensas ston vegnir cumprovadas cun quittanzas.

4 Per il rendaquint ston vegnir preschentads tut las quittanzas e tut ils mussaments da facultad.

5 La clusiun dal quint sto vegnir suttascritta da la mandataria u dal mandatari.

6 Sin giavisch survegn la persuna sut curatella invista dal quint e da las quittanzas.

2. termin

Art.  21 1 Il quint ed il rapport ston vegnir suttamess a la filiala entaifer 2 mais suenter la fin da la perioda da quint e da rapport. La filiala po scursanir u prolungar quest termin.

2 Sch'il   quint   ed   il   rapport   na   vegnan   betg   inoltrads   entaifer   il   termin   fixà,   po l'Autoritad   per   la   protecziun   d'uffants   e   da   creschids   prolungar   adequatamain   il termin. Sch'er quest termin na vegn betg observà, po ella laschar far il quint d'ina terza persuna cumpetenta sin donn e cust da la procuratura u dal procuratur sco er prevair ulteriurs acts d'execuziun. Il medem vala en cas d'in quint manglus.

3 Per il quint final e per il rapport final valan analogamain l'alinea 1 e l'alinea 2.

6

3. Plazzament per motivs da provediment

215.010

Medias e medis dal provediment da basa

Art.  22 1 Sco   medias   e   medis   dal   provediment   da   basa   valan   medias   e   medis   cun   ils suandants   titels   da   media   spezialista   u   medi   spezialist   respectivamain   cun   ils suandants titels da furmaziun supplementara:

a)

b)

c)

medischina interna generala;

media generalista u medi generalist;

medischina d'uffants e da giuvenils.

Cumpetenzas en l'instituziun

Art.  23 1 En instituziuns cun ina direcziun medicala èn las schefmedias ed ils schefmedis che han servetsch u lur substituziuns cumpetents per:

a)

b)

c)

d)

e)

la retenziun da persunas entradas voluntarmain (art. 427 al. 1 CCS);

la relaschada (art. 428 al. 2 CCS, art. 429 al. 3 CCS ed art. 53 al. 1 LItCCS);

la dumonda da cuntinuar cun la mesira (art. 51a LItCCS);

la dumonda da relaschada (art. 53 al. 2 LItCCS);

l'ordinaziun   da   mesiras   che   restrenschan   la   libertad   da   sa   mover   (art. 438 CCS).

2 En instituziuns senza direcziun medicala è cumpetenta la direcziun dal sectur da tgira u d'assistenza ubain sia substituziun per las incumbensas tenor l'alinea 1. La media responsabla u il medi responsabel sto vegnir consultà.

Persuna da confidenza

Art.  24 1 En la decisiun da plazzament sto la persuna pertutgada vegnir rendida attenta al dretg da pudair designar ina persuna da confidenza en il senn da l'artitgel 432 dal Cudesch civil svizzer.

4. Custs da procedura e da mesiras

4.1. CUSTS DA PROCEDURA

Cumposiziun

Art.  25 1 Ils custs da procedura consistan:

da la taxa da decisiun;

a)

d'eventuals   custs   da   terzas   persunas,   sco   per   exempel   per   expertisas,   per b)

incumbensas da scleriment externas e per represchentanzas d'uffants;

da las taxas per emetter e per communitgar la decisiun;

da las expensas en daner blut.

c)

d)

7

215.010

Taxa da decisiun

Art.  26 1 La taxa da decisiun vegn calculada tenor la lavur impundida e tenor la difficultad da la chaussa sco er tenor l'interess e tenor las relaziuns economicas da la persuna ch'è obligada da surpigliar ils custs.

2 En proceduras davant l'Autoritad per la protecziun d'uffants e da creschids importa la taxa da decisiun:

a)

b)

per decisiuns da l'autoritad colleghiala 500.– fr. fin 30 000.– fr.

per decisiuns che tutgan a la cumpetenza d'ina singula commembra u d'in 100.– fr. fin 10 000.– fr.

singul commember da l'autoritad 3 En proceduras che chaschunan spezialmain blera lavur po vegnir incassada ina taxa da decisiun fin 100 000 francs.

Surpigliada dals custs

Art.  27 1 En   proceduras   da   protecziun   d'uffants   ed   en   proceduras   concernent   la   relaziun persunala, la tgira genituriala u il mantegniment vegnan ils custs per regla adossads mintgamai per la mesadad als geniturs. En cas da circumstanzas spezialas po vegnir disponida in'autra repartiziun dals custs.

Renunzia a l'incassament dals custs

Art.  28 1 Circumstanzas spezialas che giustifitgeschan da renunziar dal tuttafatg u per part a l'incassament da custs da procedura, pon esser avant maun en spezial:

a)

b)

sch'i vegn desistì d'ordinar ina mesira;

en   cas   da   mesiras   per   la   protecziun   d'uffants,   sche   la   facultad   netta   dals geniturs tenor il dretg fiscal sa chatta sut l'import liber da taglia da 50 000 francs, respectivamain da 30 000 francs tar persunas che vivan sulettas;

en cas da persunas ch'èn cumprovadamain dependentas dal sustegn da l'agid social public;

en cas da mesiras per la protecziun da creschids, sch'ils imports da facultad libers da taglia previs en las Disposiziuns executivas tar la Lescha da sustegn vegnissan sutpassads pervia da l'incassament da custs da procedura.

c)

d)

2 La persuna pertutgada, ils geniturs, il genitur che ha la tgira genituriala u il genitur che ha l'obligaziun da mantegniment ston preschentar lur relaziuns da facultad a l'Autoritad per la protecziun d'uffants e da creschids.

4.2. CUSTS DA MESIRAS

Cumposiziun

Art.  29 1 Ils custs da l'execuziun da mesiras cumpiglian:

a)

b)

l'indemnisaziun e las spesas da las procuraturas e dals procuraturs;

ils custs d'in plazzament per motivs da provediment e d'in plazzament en la protecziun d'uffants;

8

215.010

c)

d)

e)

ils custs d'in repatriament durant il plazzament per motivs da provediment;

ils custs d'in plazzament durant il giudicat;

ils custs da mesiras ambulantas da la protecziun d'uffants e da creschids.

Art.  30

Indemnisaziun e cumpensaziun da las spesas 1. en general

1 L'indemnisaziun per manar curatellas ed avugadias vegn calculada tenor il temp ch'i dovra per ademplir adequatamain las incumbensas sco er tenor las relaziuns persunalas da la persuna pertutgada.

2 En sia decisiun po la filiala prevair in import maximal.

3 L'indemnisaziun concreta e la cumpensaziun da las spesas da la procuratura u dal procuratur   vegnan   per   regla   fixadas   da   la   filiala   sin   dumonda   a   chaschun   da l'approvaziun dal rendaquint.

Art.  31

2. indemnisaziun per procuraturas professiunalas e procuraturs professiunals

1 L'indemnisaziun vegn pajada tras ina tariffa per ura. Quella importa tranter 90 e 120 francs e vegn fixada da l'Autoritad per la protecziun d'uffants e da creschids.

2 En   la   protecziun   da   creschids   importa   l'indemnisaziun   per   regla   tranter   500   e 10 000 francs   per   onn.   En   cas   extraordinaris   poi   vegnir   divergià   da   la   limita superiura da 10 000 francs.

3 L'indemnisaziun en la protecziun d'uffants vegn per regla pajada tras ina pauschala.

Quella   importa   tranter   500   e   5000 francs   per   onn   e   po   vegnir   augmentada commensuradamain, dentant maximalmain al dubel, en cas da lavur extraordinaria.

4 L'indemnisaziun   vala   sco   contribuziun   als   custs   da   manaschi   da   la   curatella professiunala.

3. indemnisaziun per procuraturas privatas e procuraturs privats

Art.  32 1 Las procuraturas privatas ed ils procuraturs privats vegnan per regla indemnisads cun ina pauschala.

2 La pauschala d'indemnisaziun importa tranter 500 e 5000 francs per onn. En cas da lavur   extraordinaria   po   ella   vegnir   augmentada   commensuradamain,   dentant maximalmain al dubel.

3 Per activitads extraordinarias po vegnir fixada ina indemnisaziun tenor lavur. La tariffa importa 30 francs per ura.

4 Sch'igl è necessari da nominar ina persuna spezialisada per la curatella, po quella vegnir indemnisada per las activitads concretas specificas tenor la tariffa per ura ch'è usitada en la professiun correspundenta.

9

215.010

4. cumpensaziun da las spesas

Art.  33 1 Las   spesas   vegnan   cumpensadas,   sch'ellas   vegnan   cumprovadas   ed   èn   stadas necessarias.

2 Cun la filiala po vegnir fixada ordavant ina cumpensaziun pauschala da las spesas.

Incassament a favur da la curatella professiunala

Art.  34 1 Per incassar l'indemnisaziun e la cumpensaziun da las spesas da las procuraturas professiunalas   e   dals   procuraturs   professiunals   è   cumpetenta   la   purtadra   da   la curatella professiunala respectiva.

Art.  35

Surpigliada provisorica dals custs ed incassament a favur da procuraturas privatas e da procuraturs privats

1 L'Autoritad per la protecziun d'uffants e da creschids paja per regla anticipadamain l'indemnisaziun e la cumpensaziun da las spesas da las procuraturas privatas e dals procuraturs privats.

2 Sche   l'Autoritad   per   la   protecziun   d'uffants   e   da   creschids   paja   anticipadamain l'indemnisaziun e la cumpensaziun da las spesas, survegn ella il dretg da restituziun.

3 Per incassar l'indemnisaziun e la cumpensaziun da las spesas da las procuraturas privatas e dals procuraturs privats è cumpetenta l'Administraziun da finanzas.

Mandats preventivs

Art.  36 1 L'Autoritad per la protecziun d'uffants e da creschids maina ina glista dals mandats preventivs deponids e tegna en salv quels en in lieu adattà.

2 Las deposituras ed ils depositurs vegnan infurmads davart l'effect d'in deposit.

Indemnisaziun da la mandataria u dal mandatari

Art.  37 1 Sch'il   mandat   preventiv   na   regla   betg   l'indemnisaziun   da   la   mandataria   u   dal mandatari, sa drizza questa indemnisaziun tenor l'indemnisaziun e la cumpensaziun da las spesas da las procuraturas privatas e dals procuraturs privats.

5. Taxas

Taxas

Art.  38 1 Per las suandantas acziuns vegnan incassadas las sequentas taxas:

a)

b)

c)

d)

40.– fr.

emetter attestaziuns da l'abilitad d'agir 20.– fr.

attestar vigurs legalas attestar cumpetenzas legalas da represchentanza 40.– fr.

retschaiver la decleraziun davart la tgira genituriala cuminaivla tar la filiala da 30.– fr.

l'Autoritad per la protecziun d'uffants e da creschids 30.– fr.

attestar la tgira genituriala sin dumonda d'in genitur

e)

10

f)

deponer in mandat preventiv

6. Surveglianza

215.010

100.– fr.

Cumpetenza ed incumbensas

Art.  39 1 La Regenza ademplescha sias incumbensas da surveglianza tras il departament. La surveglianza generala da l'Autoritad per la protecziun d'uffants e da creschids en reguard administrativ, organisatoric e professiunal cumpiglia en spezial il suandant:

a)

survegliar che la legislaziun vegnia applitgada en moda unitara e confurm al dretg;

controllar la scolaziun e la furmaziun supplementara da las commembras e dals commembers da l'autoritad.

b)

far inspecziuns;

prender invista da dossiers.

2 Per   ademplir   la   surveglianza   da   l'Autoritad   per   la   protecziun   d'uffants   e   da creschids ha il departament en spezial las suandantas pussaivladads:

a)

b)

3 Cunter   stadis   che   violeschan   il   dretg   u   l'urden   intervegn   il   departament   ubain d'uffizi ubain sin basa d'in recurs. En spezial po el:

a)

ordinar a l'Autoritad per la protecziun d'uffants e da creschids d'ademplir sias obligaziuns, sche necessari cun fixar in termin;

ordinar u instradar mesiras dal dretg da persunal cunter la commembra u il commember responsabel da l'autoritad, sch'ella u el ha violà culpaivlamain l'obligaziun.

b)

Art.  40 1 Cun la Dretgira superiura tgira il departament barats specifics regulars. *

Barat specific

11

215.010

Tabella da las modificaziuns - tenor conclus

Conclus 02-11-2021 04-04-2023

Entrada en vigur 01-01-2022 01-01-2025

Element relasch Art. 40 al. 1

Modificaziun emprima versiun midada

Publicaziun en la CUL 2021-034 2023-009

12

215.010

Tabella da las modificaziuns - tenor element

Element relasch Art. 40 al. 1

Conclus 02-11-2021 04-04-2023

Entrada en vigur 01-01-2022 01-01-2025

Modificaziun emprima versiun midada

Publicaziun en la CUL 2021-034 2023-009

13